Соня: Мъже, купете на жените си по един пилон - div.bg
Начало › Забавно › Соня: Мъже, купете на жените си по един пилон
Соня: Мъже, купете на жените си по един пилон 16 9 Виж всички снимки
Източник: Div/Радила Радилова
Соня Куртева е супер яка мадама по всички параграфи. Тя е истинска майсторка на танците на пилон и още по-хубавото е, че предава това знание и изкусително умение на всички, които прекрачат прага на студиото ѝ за танци Sonya Pole Studio. Ако си мислите обаче, че танците на пилон са нещо лесно, като играта на флип къп или на "Не се сърди човече", забравете! Оказва се, че това е сложна техника, гимнастика и в нея има много физика.
Танци на пилон и физика, кой мъж може да устои на това?!
Откога се занимаваш с танци на пилон и как започна?
От пет години, всъщност съм започнала от нашите родни заведения и барове. Имаше едно момиче, което чудесно владееше танците на пилон, гледала съм я в захлас. После моята партньорка в танците Жаки – тя започна да ме учи преди пет години. Купихме си един пилон от Англия и така започнахме.
Как се стигна до откриването на студиото?
Всъщност студиото го отворих малко или много за себе си, за да има къде да тренирам. После стигнах до извода, че мога да уча и други хора на това. Но, по принцип аз съм инженер по образование и в танца на пилон аз виждам фигури, схеми, много физика, която на мен не ми е непозната. Затова и ми хареса танца на пилон като спорт. Ангажира вниманието ти.
Какъв е като спорт танцът на пилон?
Той е много свързан с гимнастиката. Всъщност тренировката, която в момента поднасям на хората, които идват в студиото, е съобразена с треньори по гимнастика от НСА. На Запад и в Русия това е вече много разпространено като спорт. Практикува се и от деца, миналогодишната победителка е 9-годишно момиченце, има го по двойки. Хубавото е, че този спорт още не е вкаран в толкова строги рамки.
Радила Радилова/ Div.bg
Мислиш ли, че някога може да стане олимпийски спорт?
Може, има много предпоставки за това, руснаците вече работят по въпроса, така че... Но аз честно казано не искам да става олимпийски спорт.
Кои мускулни групи се развиват с танците на пилон?
Всички, от-до. Ръце, крака, ние ползваме цялата площ на тялото, за да се държим на пилона. Пилонът е добър, защото страшно много развива координацията на човек. Научаваш се без проблем да висиш надолу с главата, да си в хоризонтално положение над земята.
Танцуването на пилон изглежда много красиво, но и много опасно. Случвало ли ти се е да паднеш от пилона?
Да, случвало се е. Веднъж си счупих малкия пръст на крака.
Преди време и Дейвид Хей си беше счупил пръста на крака, явно никой спортист не е застрахован от това. Предполагам, че повечето посетители на залата, които искат да се научат да танцуват на пилон, са момичета, какви са техните мотиви?
Всякакви момичета идват, най-често искат да се раздвижват, за развлечение. Много е забавно, защото докато се учим как да се катерим по пилона, се връщаме към някакви моменти от детството, когато сме играли на катерушките (смее се).
Има ли мъже, които искат да се научат да танцуват?
Да, има и няколко мъже. При тях е по-силово. Те също го правят за раздвижване, просто фигурите, които те правят, са по-силови. Това дава самочувствие и на мъжете, и на жените.
Колко точно са свързани танците на пилон и стриптийзът?
Много са свързани, все пак оттам идва танцът на пилон – от стриптийз баровете. Наскоро ни беше на гости едно момиче Пантера Блексмит – първата, която изнася танца на пилон извън баровете и го представя като нещо самостоятелно. Тя е започнала също с танци в баровете около 1999 г., а първото състезание по танц на пилон е през 2005 г., значи през това време момичета като нея изнасят танца на пилон извън баровете и Пантера е тази, която прави първото видео на танц на пилон. Тя участва и в първата трупа, която представя танца на пилон като отделен пърформънс.
Но, да, тясно са свързани танците на пилон и стриптийзът. Разбира се, идва от момичета, които са танцували в барове.
Как танците на пилон помагат в секса?
По принцип танците помагат. Човек е по-раздвижен. А и хората, които имат по-голямо самочувствие, се радват повече на секса.
А за позите? Позволяваш ли си да правиш някакви неща, които ако не танцуваш, не би се осмелил да направиш?
Да, ако си по-разтегнат, защо не?!
Коя е най-яката музика за танци на пилон?
Най-готиното е, че няма никакви ограничения. Всеки сам си избира на каква музика да танцува.
А облеклото? С какво облекло е най-добре да се танцува на пилона?
По къси паталонки, къси потничета, защото ползваме цялата площ на тялото, за да се държим на пилона. Колкото по-малко дрехи, толкова по-добре.
Танцувала ли си някога чисто гола?
Няма да отговоря на този въпрос (смее се). Да, танцувала съм. Аз нямам скрупули по темата. Аз и на плажа си ходя гола, не мисля, че е по-различно.
По какви поводи най-често ви канят да танцувате?
Засега сме като че ли повече на сцена пред публика. Ходили сме и на частни партита, предимно ергенски, но рядко.
А случвало ли се някои жени да ви потърсят, за да се научат да танцуват за мъжа си или нещо подобно?
Случвало се е нещо такова. Някои момичета искат да се научат на определен танц за определени хора.
Каква друга физическа подготовка се изисква, за да си във форма за танците на пилон?
Не се изисква друга специална спортна подготовка. Тук, на място градим телата.
На какви нестандартни места си танцувала? Като се качиш в метрото не ти ли идва да се разтанцуваш на пилоните?
О, да, искало ми се е, но обикновено в метрото съм облечена и винаги имам много неща в джобовете, които може да изпаднат. Иначе съм танцувала по знаците по улицата, на чадърите на плажа.
Разкажи ни някоя дивашка история, която ти се е случила наскоро.
Сигурно има много, но трябва да се сетя. Например, последната беше, когато Пантера Блексмит ни беше на гости и пътувахме с едно такси. Изведнъж реших да минем през Факултета (ромската махала), защото тя не беше виждала роми преди. Обаче по едно време ни се стори, че доста дълго сме се задържали там, минавахме по едни много малки, тесни улички и дори питахме шофьора дали все пак ще успеем да се измъкнем. А той: "Ако не изникне някоя къща на пътя, ще се измъкнем." Е, измъкнахме се (смее се), но Пантера беше много впечатлена от ромите и после навсякъде, където ги видеше и им се радваше.
Даваш: каквото мога
Искаш: здраве
Взимаш: каквото мога
интервю, танц на пилон
от Лорета Първанова | 19.10.2012 | 09:34
16 Това момиче с справя страхотно . Искам и аз да се науча да се връткам така .
от galin tonev | 18.10.2012 | 18:32
15 Колкото и пилони да ми купят, няма да има полза - не ме бива в този спорт;)
от Леля Марче | 18.10.2012 | 17:01
14 Отговор на коментар #10 от Мария Мерудия : Мария, поне няколко пъти :)))
от Леля Марче | 18.10.2012 | 17:00
13 Много готино! ;) Много ми хареса! Искам и аз да се науча! :)
от траян тодоров | 18.10.2012 | 16:23
12 много ми е яка тази
от cvetomira ivanova | 18.10.2012 | 16:12
11 Бих си взела,но пилона не ми се вписва изобщо на интериора,а толкова много обичам танците!
от Мария Мерудия | 18.10.2012 | 15:48
10 Добра тренировка...Мъжът ви със сигурност ще я оцени подобаващо
от dedko torbalan | 18.10.2012 | 15:40
9 Оле- тази жена какво тяло е направила от този пилон...и колко е силна- повечето неща са много трудни за изпълнение и е нужна доста голяма сила , за да се задържиш...
от tazmaniiskiq dqvol | 18.10.2012 | 15:37
8 Ехееее, тази жена какви работи прави :о
от petko petrov | 18.10.2012 | 15:05
7 едвам ме навихте :Д
от Драго Попов | 18.10.2012 | 14:55
6 много добре го е казала!
от Valeri Cvetkov | 18.10.2012 | 14:54
5 Представям си моята жена какви чудеса ще прави на този пилон
от ivan radev | 18.10.2012 | 14:48
4 Задължително ще купя един на жена ми :)
от Daniela Ivanova | 18.10.2012 | 14:42
3 И аз много харесвам пилоните, но това изкуство определено не го владея, много са гъвкави и пластични и имат великолепни тела.
от pushit realgood | 18.10.2012 | 14:40
2 Това е просто изкуство!
от Georgi Hristov | 18.10.2012 | 14:35
1 Забавление за цялото семейство!
алкохол сериозно идиоти FAIL видео Най-добрите смешки музика кино изкуство животни GIF съвети хумор снимки забавно фотография интернет смях социални мрежи интересно